Puertorika kaprimulgo

**Puertorika kaprimulgo** (*Antrostomus noctitherus*) nomita ankaŭ *Guabajro* estas noktula specio de kaprimulgoj de la genro *Antrostomus* kun 11 aliaj specioj. Ĝi troviĝas kiel endemio nur en sudokcidentaj sekaj arbaroj de Puertoriko. Ĝi estis priskribita en 1916 el ostoj trovitaj en groto en nordcentra Puerto Rico kaj unusola haŭtspecimeno el 1888, kaj estis konsiderita formortinta ĝis observita en naturo en 1961. La nuntempa populacio estas ĉirkaŭkalkulita je 1 400 - 2 000 maturuloj. La specio estas nune klasita kiel Vundebla specio pro premoj de la habitatoperdo.

## Aspekto 
Puertorikaj kaprimulgoj, kies kanto estas komponita de rapidaj "ŭip" notoj, estas malgrandaj birdoj ĉirkaŭ 22–23 cm longaj, pezantaj 39–41 g. Simile al la Antila noktofalko, la specio havas makulecan, nigran, brunan kaj grizan plumaron, kiu servas kiel kamuflaĵo dum la birdo sidas sur la tero. Maskloj havas nigran gorĝon kun blanka maldika horizontala linio. Estas blankaj makuloj sur la malsupra parto de la vosto, kiuj videblas dumfluge. Inaj estas sablokoloraj anstataŭ blankaj. Puertorikaj kaprimulgoj havas grandajn, malhelnigrajn okulojn, mallongan grizan bekon kaj grizajn tarsojn. Kiel ĉiuj kaprimulgoj, ili posedas rigidajn harecplumojn ĉirkaŭ la beko por helpi kapti insektojn dumfluge.

## Historio 
La puertorika kaprimulgo unue estis malkovrita kiel ununura haŭta specimeno trovita en la norda parto de Porto-Riko en 1888, kaj retrovita kaj ĝuste identigita en 1916 kiam ostoj estis malkovritaj en kaverno en norda Porto-Riko. La specio estis origine konsiderata jam formortinta dum sia malkovro. Konfirmo pri vivantaj specimenoj okazis nur en 1961 en la Seka Arbaro de Guánica. Detalaj studoj pri la specio komenciĝis en 1969.

## Distribuado kaj habitato
La specio verŝajne historie troviĝis en humidaj kalkoŝtonoj kaj marbordaj arbaroj en norda Porto-Riko, aldone al la nuna arealo de seka kalkoŝtono, malsupra kordilero kaj seka marborda arbaro. La kaprimulgo nuntempe plejparte troviĝas en fermita kanopeo de seka arbaro sur kalkoŝtonaj grundoj kun abunda folirubo kaj malferma subvegetaĵaro. Pli malaltaj densecoj ĉeestas en malfermaj arbustaroj.

## Ekologio 
La puertorika kaprimulgo manĝas skarabojn, tineojn kaj aliajn insektojn, kiujn ĝi kaptas dumfluge. Ĝi estis suprenlistigita al Kritike Endanĝerigita en 1994, sed denove malsuprenlistigita al Endanĝerigita en 2011, post kiam la populacio estis taksita kiel malgranda sed esence stabila. Nunaj taksoj estas de 1 400-2 000 maturaj birdoj, kio proksimume korespondas al la nombroj de 1984. La specio estas laŭleĝe protektita tra sia tuta teritorio.

Puertorikaj kaprimulgoj estas konsiderataj sub premo de habitatoperdo pro urba disvolviĝo kaj agrikultura ekspansio, kaj pro predado fare de enkondukitaj predantoj kiel la Malgranda herpesto kaj sovaĝiĝintaj katoj, kaj indiĝenaj predantoj kiel strigoj.

## Bildaro

Puerto Rican nightjar with chick.jpg|Plenkreskulo kaj ido
File:Endangered Puerto Rican nightjar face (7840009282).jpg|Vizaĝaj trajtoj
File:Puerto Rican nightjar sitting in leaves.jpg|En la vivmedio

## Referencoj 
## Eksteraj ligiloj
*BirdLife Species Factsheet
*Audubon Watchlist

Kategorio:Kaprimulgoformaj
Kategorio:Birdoj de Karibio